

 **(สำเนาคู่ฉบับ)**

ที่ มท 0816.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. 10300

##  พฤษภาคม 2568

เรื่อง แจ้งกำหนดการให้กู้ยืมเงินกองทุนเงินให้กู้ยืมเพื่อการศึกษา ประจำปีการศึกษา 2568 และหลักเกณฑ์
 ในการพิจารณาผู้กู้ยืมเงิน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกองทุนเงินให้กู้ยืมเพื่อการศึกษา ที่ กค 5115/1439

 ลงวันที่ 28 เมษายน 2568 จำนวน 1 ฉบับ

 ด้วยคณะกรรมการกองทุนเงินให้กู้ยืมเพื่อการศึกษา ในการประชุม ครั้งที่ 1/2568 เมื่อวันอังคารที่ 28 มกราคม 2568 ได้มีมติเห็นชอบกำหนดการให้กู้ยืมเงินกองทุนเงินให้กู้ยืมเพื่อการศึกษา ประจำปีการศึกษา 2568 และได้ออกประกาศกองทุนเงินให้กู้ยืมเพื่อการศึกษา เรื่อง กำหนดการให้กู้ยืมเงินกองทุนเงินให้กู้ยืมเพื่อการศึกษา ประจำปีการศึกษา 2568 ลงวันที่ 27 กุมภาพันธ์ พ.ศ. 2568 เรียบร้อยแล้ว ซึ่งสถานศึกษาสามารถดำเนินการ
ให้กู้ยืมเงินตามกำหนดการให้กู้ยืมเงินดังกล่าว

 กรมส่งเสริมการปกครองท้องถิ่นพิจารณาแล้วเห็นว่า เพื่อให้ครู และบุคลากรทางการศึกษา
มีแนวทางในการพิจารณาคัดเลือกนักเรียน นักศึกษาที่มีคุณสมบัติตามหลักเกณฑ์ที่กองทุนเงินให้กู้ยืม
เพื่อการศึกษากำหนดก่อนการยื่นคำขอกู้ยืมเงินในระบบกองทุนเงินให้กู้ยืมเพื่อการศึกษาแบบดิจิทัล (Digital Student Loan Fund System) จึงขอความร่วมมือจังหวัดแจ้งกำหนดการให้กู้ยืมเงินกองทุนเงินให้กู้ยืม
เพื่อการศึกษา ประจำปีการศึกษา 2568 และหลักเกณฑ์ในการพิจารณาผู้กู้ยืมเงิน ให้องค์กรปกครองส่วนท้องถิ่นที่จัดการศึกษาระดับการศึกษาขั้นพื้นฐาน (มัธยมศึกษาตอนปลาย/อาชีวศึกษา) ทุกแห่งทราบ ทั้งนี้ สถานศึกษาสามารถติดตามข้อมูลข่าวสารการให้กู้ยืมเงินผ่านเว็บไซต์ www.studentloan.or.th

 จึงเรียนมาเพื่อโปรดพิจารณา

##  ขอแสดงความนับถือ

 อธิบดีกรมส่งเสริมการปกครองท้องถิ่น



กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. 02-241-9000 ต่อ 5312

ไปรษณีย์อิเล็กทรอนิกส์ : saraban@dla.go.th

ผู้ประสานงาน นางสาวจรัสวรรณ ชื่นสวัสดิ์ โทร. 09 4961 9516 **bit.ly/4jzv8mx**